**APKOPOTĀS STATISTIKAS LIETOTĀJU APTAUJAS REZULTĀTI.**

*Infografikas apraksts*

*\_\_\_\_\_\_\_\_\_\_\_*

Infografika par Iepirkumu uzraudzības biroja apkopotās statistikas lietotāju aptaujas rezultātiem 2022. gadā.

Aptaujas rezultāti sadalīti četrās sadaļās: mērķauditorija, iepirkumu dati, statistika un datu izmantošanas mērķis.

Pirmajā sadaļā (mērķauditorija) attēlots lietotāju skaits, kuriem tika izsūtīta aptauja, Iepirkumu uzraudzības biroja Facebook konta sekotāju skaits, tīmekļvietnes sadaļas “Aktualitātes” apmeklētāju skaits aptaujas aizpildīšanas laikā un aptaujas dalībnieku skaits. Stabiņveida diagrammā attēlots aptaujas dalībnieku skaita procentuālais īpatsvars katrā no četrām kategorijām – Publikāciju vadības sistēmas lietotājs, pētnieks, politikas veidotājs un vienkārši interesents.

Otrajā sadaļā (iepirkumu dati) redzams procentuālais īpatsvars tam, cik bieži tiek apmeklēta tīmekļvietnes sadaļa “Iepirkumu dati”. Apļveida diagrammā attēlots apmeklētāju biežums pēc trīs rādītājiem – vismaz reizi ceturksnī, vismaz reizi gadā un retāk, kā reizi gadā. Zem apmeklētāju biežuma ilustrācijas attēlota stabiņveida diagramma, kurā apkopoti aptaujas rezultāti par datu kvalitāti tīmekļvietnes sadaļā “Iepirkumu dati”.

Trešā sadaļa (statistika) sadalīta divās ilustrācijās. Pirmā, apļveida diagramma, attēlo tīmekļvietnes sadaļas “Statistika” apakšsadaļu apmeklējumu procentuālo īpatsvaru. Otrajā, stabiņveida diagrammā, apkopoti aptaujas rezultāti par datu kvalitāti tīmekļvietnes sadaļā “Statistika”.

Ceturtajā sadaļā (datu izmantošanas mērķis) horizontālu stabiņu veidā attēlots datu izmantošanas mērķu procentuālais īpatsvars. Zem ilustrācijas norādīts aptaujas dalībnieku skaits procentos, kuri ir informēti, ka iepirkumu dati atrodami arī Oficiālās statistikas portālā.

Nobeigumā tekstā norādīts, ka Iepirkumu uzraudzības birojs aptaujā izteiktos ieteikumus ir izskatījis un iespēju robežās uzlabos apkopotās statistikas datu kvalitāti.

\_\_\_\_\_\_\_\_\_\_\_\_\_\_\_\_\_

Datu avots: Statistikas lietotāju aptaujas anketa

Anketas aizpildīšanas periods: 23.11.2022.- 02.12.2022.

Vizualizāciju sagatavoja: Iepirkumu uzraudzības birojs